Politiet efterlyser den mand, der den 10. november røvede Kiwi Minipris i Dronninglund.

Det var denne mand, der torsdag den 10. november klokken 22 truede personalet med en kniv i en Kiwi Minipris i Dronninglund og slap afsted med en mindre sum penge. Politiet troede, at de havde fundet gerningsmanden, men det viste sig at være den forkerte. Derfor har de frigivet overvågningsbilleder fra supermarkedet, og beder alle med oplysninger i sagen om at kontakte Nordjyllands Politi på telefon 1-1-4. Røveren beskrives som 175 cm høj og spinkel af bygning.